
ROMÂNIA

JUDEŢUL VRANCEA

CONSILIUL LOCAL

AL MUNICIPIULUI FOCŞANI

HOTĂRÂRE

     Privind, aprobarea închirierii prin licitaţie publică a unui număr de 3 spaţii comerciale 

                   pentru vânzare presă şi carte, situate în Focşani, Pasajul Piaţa Moldovei, aparţinând 

                   domeniului privat al muncipiului Focşani

       Consiliul local al municipiului Focşani, judeţul Vrancea, întrunit în şedinţă ordinară:

         - analizând Proiectul de hotărâre iniţiat de Primarul municipiului Focşani, raportul comun al Direcţiei economice, al Serviciului juridic-contencios, administrarea domeniului public şi privat, publicitate şi al Serviciului urbanism, înregistrat la nr. 2441 / 16.01.2009, prin care se propune închirierea prin licitaţie publică a unui număr de 3 spaţii comerciale pentru vânzare presă şi carte, situate în Focşani, Pasajul Piaţa Moldovei, aparţinând domeniului privat al muncipiului Focşani;

         - văzând avizul favorabil al Comisiei  pentru  buget, finante, investitii, libera initiativa, economie si servicii publice si al Comisiei pentru  amenajarea teritoriului si urbanism ; 
       - având în vedere prevederile Hotărârii Consiliului Local al municipiului Focşani nr. 322/ 28.11.2006;

        - în temeiul cu art. 36 alin. (1), (2) lit. “c”, art. 45 alin. (3) şi art. 123 alin. (2) din Legea nr. 215/ 2001 privind administratia publica locala, republicată, cu modificarile si completarile ulterioare ;
HOTĂRĂŞTE :

          Art. 1. Aprobarea închirierii prin licitaţie publică a unui număr de 3 spaţii comerciale pentru vânzare presă şi carte, situate în Focşani, Pasajul Piaţa Moldovei, aparţinând  domeniului privat al muncipiului Focşani, conform schiţei, anexa nr. 1 la prezenta hotărâre.
          Art. 2 Aprobarea caietului de sarcini privind închirierea prin licitaţie publică a unui număr de 3 spaţii comerciale pentru vânzare presă şi carte, situate în Focşani, Pasajul Piaţa Moldovei, aparţinând  domeniului privat al muncipiului Focşani conform anexei nr. 2 şi a contractului de închiriere, anexa nr. 3, care fac parte integrantă din prezentul proiect de hotărâre. Preţul minim de pornire la licitaţie este de 1700,00 lei / lună pentru fiecare spaţiu.

           Art. 3.  Prevederile hotărârii vor fi aduse la îndeplinire de Serviciul juridic –contencios, administrarea domeniului public şi privat, publicitate pentru procedura închirierii prin licitaţie publică a terenurilor si încheierea contractului de închiriere şi de Direcţia economică care va urmări modul de executare al acestuia.       
          Art. 4. Prezenta hotărâre va fi comunicată de către Directia administraţie publică locală, compartimentelor, birourilor, serviciilor şi Primarului municipiului Focşani, care va asigura executarea acesteia prin Serviciul juridic-contencios, administrarea domeniului public şi privat, publicitate, Direcţia economică şi Serviciul urbanism.

PREŞEDINTE DE ŞEDINŢĂ,

                                                          Mioara  Lazar
                                                                                                     CONTRASEMNEAZĂ,

                                                                                              Secretarul Municipiului Focşani

                                                                                                           Eduard Corhana
Municipiul Focşani,  27  ianuarie 2009
Nr. 21
              ROMANIA

    JUDETUL VRANCEA                                                                      ANEXA nr. 2
  CONSILIUL LOCAL AL                                                              la Hotararea nr. 21
MUNICIPIULUI FOCSANI                                                             din 27  ianuarie  2009
CAIET DE SARCINI

Privind, aprobarea închirierii prin licitaţie publică a unui  spaţiu comercial  pentru vânzare 

               presă şi carte, situat în Focşani, Pasajul Piaţa Moldovei, aparţinând  domeniului privat 

              al muncipiului Focşani

1. DATA ŞI LOCUL DESFĂŞURĂRII LICITAŢIEI PUBLICE

1.1 Licitaţia publică va avea loc în data de ______________2009, la sediul Primăriei municipiului Focşani, din b-dul Dimitrie Cantemir nr. 1 bis, ora _____

2. OBIECTUL ÎNCHIRIERII:    

    2.1. Obiectul închirierii îl constituie un spaţiu comercial pentru vânzare presă şi carte în suprafaţă de 5, 5 mp, situat în Focşani, Pasajul Moldovei, aparţinând domeniului privat al municipiului Focşani şi este construit din structură  metalică, placat cu table de aluminiu cu nervuri de rezistneţă şi cu suprafeţe din sticlă care conferă vizibilitate în interior, având  următoarele dotări: alimentare cu energie electrică- contor separate, uşă cu mijloc de închidere, lămpi cu tuburi fluoresente pentru iluminat interior. 

 3. DURATA ÎNCHIRIERII : 

    3.1. Spaţiul care face obiectul închirierii se închiriază pe o durată de  5 (cinci)   ani.

    3.2. Modalitatea de plată şi clauzele speciale se vor stabili prin contractul de închiriere.

4. ELEMENTE DE PREŢ:
4.1. Preţul minim al închirierii pentru un spaţiu comercial pentru vânzare presă şi carte, situat în Focşani, Pasajul Moldovei, este de   1700,00  lei/ lună.
4.2. Preţul de la pct. 4.1.  va fi indexat anual cu rata inflaţiei.

5. ÎNCETAREA ÎNCHIRIERII :
    Încetarea contractului de închiriere poate avea loc în următoarele situaţii :

5.1. La expirarea duratei stabilite în contractul de închiriere;

5.2. În cazul nerespectării obligaţiilor contractuale de către chiriaş;

5.3. La dispariţia dintr-o cauză de forţă majoră a bunului închiriat sau în cazul imposibilităţii obiective a chiriaşului de a-l exploata, prin renunţare, fără plata unei despăgubiri;

5.4. prin renuţare prin notificarea locatorului în termen de 30 de zile înainte;

6. SOLUŢIONAREA LITIGIILOR:
         Litigiile de orice fel apărute între părţile contractante, în cursul derulării contractului de închiriere, sunt de competenţa instanţelor de judecată.

7. CONDIŢIILE DE PARTICIPARE LA LICITAŢIE :

      Taxa de participare la licitaţie este de 70,00 lei.

       Garanţia de participare la licitaţie este de 10% din valoarea chiriei pentru un an.

       Taxa de participare şi garanţia de participare la licitaţie vor fi depuse la casieria Primăriei municipiului Focşani.

       Pentru desfăşurarea procedurii licitaţiei publice deschise este obligatorie participarea a cel puţin 2 ofertanţi, persoane fizice sau juridice. În situaţia în care la prima licitaţie ( primul anunţ ) nu se prezintă cel puţin doi ofertanţi, licitaţia va fi anunţată din nou, fiind suficientă existenţa unei singure oferte .

       Persoanele juridice vor depune în copie, următoarele documente :

   -  certificatul de înmatriculare eliberat de Oficiul Registrului Comeţului, de pe actul constitutiv al societăţii, inclusiv de pe actele adiţionale relevante ;

-  certificatul de înregistrare fiscală ;

   - dovada privind achitarea obligaţiilor fiscale, prin prezentarea unui certificat de atestare fiscală, eliberat de organul fiscal competent ;

· certificat privind achitarea taxelor şi impozitelor locale eliberat de autorităţile locale;

Comercianţii sau prestatorii de servicii, persoane fizice autorizate sau asociaţii familiale vor depune, în copie, următoarele documente ;

· actul de identitate;

· autorizaţia de funcţionare eliberată de autoritatea competentă sau actul de constituire, după caz;

· certificatul de atestare fiscală eliberat de organul fiscal competent;

· certificat privind achitarea taxelor şi impozitelor locale eliberat de autoritatile locale

8. MODUL DE DESFĂŞURARE AL LICITAŢIEI :

      Ofertanţii interesaţi, persoane fizice sau juridice, pentru a participa la licitaţia publică organizată în vederea închirierii spatiului comercial aparţinând domeniului privat al municipiului Focşani aprobată prin hotărârea consiliului local, vor depune la sediul organizatorului  documentele solicitate şi oferta, nominalizate în anunţul publicitar publicat în ziarul “Monitorul de Vrancea”.

        Termenul de primire al ofertelor nu poate fi mai mic de 20 de zile calandaristice, începând cu data publicării anunţului publicitar.

    8.1  Depunerea ofertelor :

· ofertele vor fi redactate în limba română;

· oferta este fermă, definitivă şi obligatorie pentru participarea la licitaţie.

   8.2 Oferta va cuprinde :

· cererea ;

· oferta propriu – zisa ;

   -  dovada depunerii la casieria organizatorului licitaţiei a garanţiei de participare reprezentând 10% din valoarea chiriei aferente unui an calendaristic în numerar  sau cu ordin de plată cu viza Trezoreriei municipiului Focşani ;

  -  dovada achitării la casieria organizatorului licitaţiei a taxei de participare în sumă de 70, 00 lei.

Ofertele de participare la licitaţie se depun într-un singur exemplar.      
Ofertantul va depune cererea insotita de 2 plicuri, astfel :
· plicul exterior, pe care va fi scrisă adresa organizatorului licitaţiei, respectiv Primăria municipiului Focşani şi adresa spatiului comercial supus licitaţiei publice în vederea închirierii, va contine actele solicitate la pct. 8.2., mai putin oferta propriu – zisa. Pentru continuarea desfăşurării procedurii de licitaţie este necesar ca după deschiderea plicurilor exterioare cel puţin două oferte să întrunească condiţiile prevăzute mai sus. 

· plicul interior va conţine oferta propriu-zisă. Pe plicul interior se va scrie numele şi prenumele ofertantului, domiciliul (adresa) sau sediul societăţii, asfel încât să se poată restitui acestuia, oferta în cazul în care nu a fost adjudecată sau respinsă.

8.3 Fiecare participant poate depune o singură ofertă şi aceasta trebuie semnată.

          Ofertele primite şi înregistrate după termenul limită de primire prevăzut în anunţul publicitar vor fi excluse de la licitaţie şi vor fi înapoiate ofertanţilor fără a fi deschise.

          Oferta trebuie să cuprindă toate condiţiile prevăzute în caietul de sarcini.

          Ofertantul va suporta toate cheltuielile aferente prezentării ofertei sale.

          Dacă oferta nu răspunde la cerinţele licitaţiei, aceasta va fi respinsă de comisia de licitaţie.

     În legătură cu ofertele se precizează următoarele :

· oferta reprezintă angajamentul ofertantului în conformitate cu documentele licitaţiei, este secretă şi se depune în vederea participării la licitaţie;

· oferta este supusă clauzelor juridice şi financiare înscrise în documentele ce o alcătuiesc;

· organizatorul licitaţiei are dreptul să descalifice orice ofertant care nu îndeplineşte, prin oferta prezentată, una sau mai multe cerinţe din documentele de licitaţie;

· revocarea de către ofertant a ofertei după adjudecare, atrage pierderea garanţiei de participare;

· ofertele aflate sub valoarea preţului minim de pornire la licitaţie vor fi excluse ;
      Licitaţia are loc la data şi ora stabilită în anunţul de vânzare .

      În cazul în care până la expirarea termenului limită de depunere a ofertelor, nu se depun cel puţin două oferte, organizatorul va proceda la republicarea anunţului publicitar, iar procedura licitaţiei publice va fi reluată.

       La data, ora şi locul anunţat pentru deschiderea licitaţiei vor fi prezenţi membrii comisiei de licitaţie şi ofertanţii care au prezentat documentele necesare pentru participarea la licitaţie, conform caietului de sarcini.
         Preşedintele comisiei de licitaţie descrie bunul imobil – spatiul comercial, anunţă preţul minim de vânzare stabilit potrivit hotărârii consiliului local, pasul de licitaţie stabilit de comisie şi modul de desfăşurare a licitaţie.

         În cursul şedinţei de licitaţie ofertanţii au dreptul să anunţe, prin strigare, un preţ egal sau mai mare decât preţul anunţat de  preşedintele comisiei. 
         Dacă nici unul dintre ofertanţi nu oferă preţul de pornire la licitaţie, licitaţia va fi reluată la o dată ulterioară.

         Preţul minim de pornire la licitaţie este de 1700,00  lei/ lună  .

        Ofertele pentru care s-au transmis notificări de retragere sau ofertele întârziate se vor restitui nedeschise.

9. GARANŢII:
       În vederea participării la licitaţie ofertanţii, persoane fizice sau juridice, sunt obligaţi să depună la casieria organizatorului sau prin ordin de plată cu viza Trezoreriei municipiului Focşani, taxa de participare şi garanţia de participare.

       Ofertanţilor necăştigători li se restituie garanţia de participare pe bază de cerere.

       Garanţia de participare la licitaţie se pierde în următoarele situaţii :

· dacă ofertantul câştigător îşi retrage oferta în intervalul de la deschiderea ofertelor şi până la comunicarea adjudecării;

· în cazul ofertantului câştigător, dacă acesta nu se prezintă la data stabilită de comisia de licitaţie pentru perfectarea contractului de închiriere

· în cazul respingerii (excluderii) de la licitaţie de către comisia de licitaţie.

10. ANALIZAREA ŞI COMPARAREA OFERTELOR:
        La termenul stabilit pentru deschiderea ofertelor comisia va analiza integritatea ofertelor, legalitatea reprezentaţilor sau împuterniciţilor acestora.

       Se consideră oferta adjudecată aceea a ofertantului care acceptă preţul prezentat de către preşedintele comisiei şi nimeni nu oferă un preţ mai mare.

       Participanţii la licitaţie pot formula contestaţii cu privire la nerespectarea dispoziţiilor legale cu privire la modul de organizare şi participare la licitaţie. Contestaţiile se depun la registratura institutiei, in termen de 24 de ore de la adjudecare. Soluţionarea contestaţiilor se face în termen de 48 de ore de la data depunerii acestora.

11. DISPOZIŢII FINALE :

          Ca urmare a adjudecării licitaţiei publice cel care a fost declarat câştigător va trebui să se prezinte la Primăria municipiului Focşani să semneze contractul de închiriere.

          Caietul de sarcini se va cumpăra de la sediul organizatorului.

          Cumpărătorul caietului de sarcini care nu a prezentat oferta sau care nu a participat la licitaţie, va suporta integral contravaloarea caietului de sarcini.

          Caietul de sarcini, inclusiv toată documentaţia necesară participării la licitaţie se va pune la dispoziţia solicitantului de către organizator.
	  Preţul caietului de sarcini este de 30,00 lei.
	


PRESEDINTE DE SEDINTA

          Mioara Lazar
                                                                                                                        CONTRASEMNEAZA



                 

                    SECRETARUL  MUNICIPIULUI  FOCSANI








                Eduard  Corhana

                             ROMÂNIA                                                                                             ANEXA nr. 3

                     JUDEŢUL VRANCEA                                                                           la Hotărârea nr.  21
                  CONSILIUL LOCAL AL                                                                       din data de 27.01. 2009
                MUNICIPIULUI  FOCŞANI

                                          CONTRACT DE ÎNCHIRIERE NR.  

     Încheiat  astăzi ____________  

I. ÎNTRE :

            MUNICIPIUL FOCSANI, cu sediul în Focşani, b-dul Dimitrie Cantemir nr.1 bis,  prin reprezentant legal: Primar – Ing. Decebal Bacinschi , în calitate de locator,
              Şi ________________, cu sediul în__________, str. _________________nr._____, reprezentata de ___________________, în calitate de locatar, s-a încheiat prezentul contract de închiriere în baza Legii nr. 215/ 2001, republicată, privind administraţia publică locală, cu modificările şi completările ulterioare, a Hotărârii Consiliului Local al Municipiului Focşani nr. ________________ şi a procesului verbal de licitaţie din data de ____________.
II. OBIECTUL  CONTRACTULUI :

               Art. 1.  Obiectul contractului îl constituie închirierea spaţiului comercial nr. ____ în suprafaţă de 5, 5 mp.  pentru vânzare carte şi presă, situat în municipiul Focşani, pasajul Piaţa Moldovei, aşa cum rezultă din planul de situaţie, anexă la prezentul contract.

III. TERMENUL  CONTRACTULUI :

Art. 2.  Închirierea spatiului comercial se face pe o perioadă de 5 (cinci) ani, începând cu data predării – primirii spatiului comercial, în condiţiile stipulate în prezentul contract şi anexele sale.

             Art. 3.  În cazul în care terenul pe care se afla amplasat spatiul comercial închiriat, este afectat de lucrări impuse de resistematizarea zonei sau capătă altă destinaţie de interes social, locatarul, la somaţia Primăriei municipiului Focşani, va elibera spatiul comercial, necondiţionat, în termen de 30 de zile, de la primirea somaţiei.

IV. PREŢUL ÎNCHIRIERII :

Art. 4. Preţul chiriei este de ____________ lei/ lună. Plata primei rate se va face de la data semnării procesului-verbal de punere în posesie.

             Art. 5. Chiria prevăzută la articolul 4 va fi indexată anual cu rata inflaţiei, în condiţile legii, din iniţiativa locatorului.

              V. MODALITATEA DE PLATĂ:

Art. 6. Suma prevazută  la art. 4 se va plăti prin ordin de plată, în contul Primăriei municipiului Focşani, nr. RO 93TREZ69121300205XXXXX, deschis la Trezoreria Focşani sau, în numerar, la casieria locatorului. 
              Art. 7.  Plata chiriei anuale se va face trimestrial, în patru rate, până la data de 15 a ultimei luni din fiecare trimestru. Pentru neplata la termen a sumelor stabilite, se percep majorări de întârziere la nivelul celor stabilite prin lege. 
             VI. ÎNCETAREA ÎNCHIRIERII :

              Art. 8.  Închirierea poate înceta din următoarele cauze:

              -  la somaţia Primăriei municipiului Focşani,  motivată de cap. III, Art. 3;

              - prin reziliere în caz de neplata la termenele stabilite prin contract,  a chiriei şi penalităţilor datorate;

              -  exploatarea construcţiei în condiţii necorespunzătoare vânzării de carte şi presă, care  deranjează locatarii din zona respectivă şi care stânjenesc folosirea nestingherită a construcţiilor vecine de către beneficiarii acestora;

              - la cererea locatarului,  cu condiţia notificării prealabile într-un termen de minim 60 zile ;

              -  prin expirarea termenului stipulat în contract;

             Art. 9.  În cazul nerespectării clauzelor contractuale, privind plata chiriei, contractul încetează de drept şi atrage,  după sine,  plata de despăgubiri.

            VII. OBLIGAŢIILE PĂRŢILOR :

            Art. 10. Locatorul are următoarele obligaţii :

             -  să predea locatarului bunul liber de orice sarcini ;

             - să urmărească prin împuterniciţii săi respectarea de către locatar a obligaţiilor prevăzute în contractul de închiriere;

            -  va asigura paşnica şi liniştita  folosinţă a bunului  pe perioada închirierii.

           Art. 11. Locatarul (chiriaşul ) are următoarele obligaţii :

           - să respecte clauzele prezentului contract, să nu schimbe destinaţia spaţiului, pentru care s-a făcut închirierea ;

           - să achite contravaloarea chiriei ;

           - locatarul nu poate să cesioneze prezentul contract de închiriere sau să subînchirieze spatiul comercial vreunui terţ ;

           - să foloseacă bunul după destinaţia pentru care a fost închiriat;

           - să nu comercializeze alte produse decât cele pentru care s-a închiriat bunul;

           - să execute la timp şi în bune condiţii lucrările de reparaţii şi întreţinere pentru bunul închiriat;

           - să menţină curăţenia în spaţiul închiriat şi în afara acestuia;

           - să- şi achite facturile aferente consumului de energie electrică ;
           - să respecte normele de PSI ;

           - la expirarea duratei contractului locatarul este obligat să predea bunul în starea care l-a primit;

              VIII. CONTROLUL :

             Art. 12. Controlul asupra modului în care se respectă prevederile prezentului contract se efectuează de împuterniciţii Primăriei municipiului Focşani.

              IX.   LITIGII  :

              Art. 13. Litigiile, de orice fel, ce vor decurge din exercitarea prezentului contract, dacă nu vor fi soluţionate pe cale amiabilă, vor fi rezolvate prin instanţa de judecată .

               Art. 14. Pe toată durata închirierii, cele doua părţi se vor supune legislatiei, în vigoare,  în România. 

                X.     FORŢA  MAJORĂ :

                Art. 15. În caz de forţă majoră,  părţile sunt exonerate de orice răspundere. Dacă partea care invocă forţa majoră nu argumentează în scris, către cealaltă parte, condiţia de forţă majoră, în maximum 10 zile, din momentul aplicării ei, partea este direct răspunzătoare pentru toate consecinţele, ce decurg din aceasta. Părţile au obligaţia de a face tot posibilul pentru a găsi o nouă soluţie de ieşire din cauză.

               Art. 16.  Dacă în termen de 30 zile de la declararea forţei majore nu s-a găsit nici o soluţie, partea care a invocat forţa majoră va notifica, în scris, rezilierea contractului, celelaltei părţi. De asemeni, fiecare parte are obligaţia de a face cunoscut, în scris, încetarea condiţiei de forţa majoră .

              XI.    DISPOZIŢII   FINALE :

              Art. 17. Prezentul contract, privind închirierea spaţiului comercial nr.____ în suprafaţă de 5, 5 mp. pentru vânzare carte şi presă, situat în municipiul Focşani, pasajul Piaţa Moldovei, s-a încheiat în 3 (trei) exemplare, din care unul se înmânează locatarului.

                                 LOCATOR,                                                                     LOCATAR,

                      MUNICIPIUL  FOCSANI                                                       

              PRIMAR,                     DIRECTOR ECONOMIC ,                       
Ing. Decebal BACINSCHI                 Nataşa NEMEŞ                        
         Directia administratie publica locala           

                  Liviu – Dan POGOREVICI

          Serviciul juridic-contencios, stare civilă,
      administrarea domeniului public şi privat

                       Marta Carmen GHIUTA
Preşedinte de şedinţă

Mioara  Lazar

                                                                                                 Contrasemneaza,

                                                                                                     Secretarul municipiului Focşani

                                                                                                                  Eduard Corhana
